**СОФИЙСКИ УНИВЕРСИТЕТ „СВ. КЛИМЕНТ ОХРИДСКИ“**

**ФАКУЛТЕТ ПО СЛАВЯНСКИ ФИЛОЛОГИИ**

**КАТЕДРА ПО БЪЛГАРСКИ ЕЗИК**

**П О К А Н А**

Катедрата по български език на Факултета по славянски филологии към СУ „Св. Климент Охридски“ има удоволствието да Ви покани на Конференция с международно участие

**БЪЛГАРИСТИЧНИ ЕЗИКОВЕДСКИ ЧЕТЕНИЯ**

**Конференцията е посветена на 130-годишнината на Софийския университет „Св. Климент Охридски“.**

Българистичните езиковедски четения ще се състоят на **19 и 20 ноември 2018 г**. в Софийския университет „Св. Климент Охридски“.

**Тематични направления**:

1. Съвременни методи и подходи във фонетиката и фонологията
2. Динамиката на лексикалната система и на нейните елементи
3. Съвременни морфологични и синтактични подходи
4. Актуални въпроси в прагматиката и стилистиката
5. Вариантността, нормативността и кодификацията днес

Кръгли маси в рамките на Българистичните езиковедски четения:

* Лингвистични аспекти на превода
* Българистиката и езикът на медиите

Основни езици на конференцията: всички славянски езици, английски език.

Откриването на Международната конференция ще се състои на 19 ноември 2018 г. от 10.00 ч. в Aula Magna на Софийския университет „Св. Климент Охридски“.

Докладите ще бъдат рецензирани и публикувани в електронен формат. Предвижда се индексиране в СЕЕОL (Central and Eastern European Online Library).

Очакваме заявките Ви за участие до **30.05.2018** г. на адрес **ezikovedski.chetenia@gmail.com****.**

Информация за одобрение на заявката очаквайте до **30.05.2018** г.

Организационен комитет

Проф. д-р Йовка Тишева

Проф. д-р Красимира Алексова

Доц. д-р Марина Джонова

Доц. д-р Владислав Миланов

Гл.ас. д-р Стефанка Абазова